Hvis der opstår problemer med, at der ikke er tilstrækkelig varme og varmt vand, særligt ved gennemstrømningsvandvarmer, kan det skyldes, at snavssamleren på fjernvarmeforsyningen er tilstoppet. En tilstoppet snavssamler hindrer gennemstrømningen af fjernvarmevandet som skal overføre varmen til opvarmning af det varme brugsvand samtidig med, at vandet bruges.